stanford-oval/wikipedia huggingface dataset:
Travis Sanheim
Ura > Seuraura

Sanheim aloitti jääkiekkoilun kotikaupungissaan Elkhornissa. WHL-joukkue Calgary Hitmen varasi hänet 177. pelaajana vuonna 2011. Sanheim pelasi kaksi seuraavaa kautta Manitoban paikallista MMHL-juniorisarjaa Yellowhead Chiefsin paidassa. Hän oli molempina kausinaan joukkueen tehokkain puolustaja. Jälkimmäisellä kaudella 2012–2013 Sanheim pelasi myös kevätkaudella MJHL-joukkue Winkler Flyersissa.
Kaudeksi 2013–2014 Sanheim siirtyi Calgary Hitmenin WHL-joukkueeseen, jossa tulokaskausi toi 67 runkosarjaottelussa tehot 5+24=29 sekä kuudessa playoff-ottelussa tehot 1+1=2. Kevään 2014 pudotuspeleissä hänellä oli kolmen muun pelaajan kanssa joukkueen paras teholukema (+5). Philadelphia Flyers varasi Sanheimin ensimmäisellä kierroksella 17. pelaajana NHL:n varaustilaisuudessa 2014. Hän pelasi joukkueen syksyn 2014 harjoitusleirillä yhden ottelun, jonka jälkeen Sanheim siirrettiin takaisin Hitmenin vahvuuteen. Seuraavana päivänä hän teki Flyersin kanssa kolmivuotisen tulokassopimuksen. Sanheim nousi kaudella 2014–2015 Hitmenin varakapteeniksi. Hän voitti koko WHL:n puolustajien pistepörssin tehoilla 15+50=65, joilla Sanheim oli joukkueensa paras syöttäjä ja kolmanneksi paras pistemies. Hänet valittiin kauden päätteeksi liigan itäisen konferenssin ensimmäiseen tähdistökentälliseen.
Sanheimin viimeinen kausi junioreissa oli 2015–2016, jolloin hän teki uuden piste-ennätyksensä. Hänelle merkittiin 68 tehopistettä 52 ottelussa. Vaikka hän tekikin pisteitä kuin edellisellä kaudella, hän sijoittui puolustajien pistepörssissä neljänneksi. Sanheimin pisteet ottelua kohden olivat kuitenkin koko sarjan puolustajien parhaat.
Junioreikauden 2015–2016 jälkeen Sanheim kutsuttiin AHL-liigassa pelaavaan Philadelphia Flyersin farmiseuraan Lehigh Valley Phantomsiin.
Kesäkuussa 2019 Sanheim solmi Flyersin kanssa kahden vuoden jatkosopimuksen, jonka arvo on 6,5 miljoonaa dollaria.
Elokuussa 2021 Sanheim teki Flyersin kanssa kaksivuotisen ja yhteensä 9,35 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Suomi 2014 | jääkiekko |  |
Sanheim pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Sanheim voitti koko turnauksen puolustajien piste- ja syöttöpörssin kuudella syöttöpisteellään ja palkittiin parhaana puolustajana sekä Kanadan top-3-pelaajana. Hän edusti myös Canada Westernin joukkuetta World U-17 Hockey Challengessa vuonna 2013.
Muuta

Sanheimin kaksoisveli Taylor pelaa Travisin joukkuetoverina Hitmenissa.
Toshihide Maskawa

| Toshihide Maskawa> 益川 敏英 |
| --- | --- |

Henkilötiedot
Koko nimi:  益川 敏英
Syntynyt: 7. helmikuuta 1940 Aichi, Japani
Kuollut: 23. heinäkuuta 2021 (81 vuotta) Kioto, Japani
Kansalaisuus:   Japani
Koulutus ja ura
Tutkinnot:  Nagoyan yliopisto
Väitöstyön ohjaaja:  Shoichi Sakata (käännä suomeksi)
Instituutti:  Nagoyan yliopisto Tokion yliopisto (INS) Kioton yliopisto (YITP) Kioto Sangyo -yliopisto
Tutkimusalue:  Hiukkasfysiikka (teoria)
Tunnetut työt:  CP-rikko
Palkinnot:   Nobelin fysiikanpalkinto (2008)
Toshihide Maskawa (tai Masukawa) (jap. 益川 敏英, Masukawa Toshihide, 7. helmikuuta 1940 Aichi, Japani – 	23. heinäkuuta 2021 Kioto, Japani) oli japanilainen teoreettinen fyysikko, joka on tunnettu CP- eli symmetriarikkoa käsittelevästä työstään.
Maskawa opiskeli Nagoyan yliopistossa valmistuen 1967 filosofian tohtoriksi. Valmistumisen jälkeen hän työskenteli Nagoyan yliopistossa tutkijana. Hän sai professorin viran Tokion yliopiston ydintutkimuksen instituutista (INS), ja vuodesta 1980 hän työskenteli Kioton yliopiston teoreettisen fysiikan Yukawa-instituutin (YITP) professorina. Vuodesta 1997 alkaen hän oli myös Yukawa-instituutin johtaja, kunnes jäi eläkkeelle vuonna 2003. Sen jälkeen hän on työskennellyt emeritusprofessorina yksityisessä Kioto Sangyo -yliopistossa.
Maskawan ja Makoto Kobayashin vuonna 1973 julkaistu tutkimus ”CP violation in the renormalizable theory of weak interaction” eli ”CP-rikko heikon vuorovaikutuksen renormalisoituvassa teoriassa” oli vuonna 2007 kolmanneksi viitatuin hiukkasfysiikan alan julkaisu kaikkina aikoina. Maskawa palkittiin yhdessä Makoto Kobayashi kanssa Nobelin fysiikanpalkinnolla vuonna 2008. He saivat palkinnon teoriastaan, joka selitti symmetriarikon alkuperän ja ennusti ainakin kolmen eri kvarkkiperheen olemassaolon luonnossa. Samana vuonna palkittiin myös Yōichirō Nambu, joka oli löytänyt spontaanin symmetriarikon mekanismin.
Tuloisela

Tuloisela on suomalainen sukunimi seuraavilla henkilöillä:
Aleksanteri Tuloisela (1823–1891), valtiopäiväedustaja
Matti Tuloisela (s. 1931), oopperalaulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuloisela”, voi hakea sivunnimihaulla, laajalla sivunnimihaulla tai tekstihaulla.
Työntekijä

Työntekijöitä lastaamassa konttia
Työntekijä on henkilö, joka on sitoutunut tekemään korvausta vastaan työtä työnantajalle, eli toiselle fyysiselle tai juridiselle henkilölle, tämän valvonnassa. Nuori työntekijä on alle 18-vuotias työntekijä.
Työntekijä on työsuhteessa työnantajaansa ja tekee tämän kanssa työsopimuksen. Siinä on määritelty työtehtävät, työn määrä, palkan perusteet, koeaika, sopimuksen irtisanomisehdot molemmin puolin ja muut työsuhteeseen kuuluvat asiat. Työsopimus on tärkeä työntekijän oikeuksien turvaamiseksi. Työntekijällä on työnantajan puolelta vakuutus mahdollisten tapaturmien tai vahinkojen varalta. Työn tekeminen kerryttää työntekijälle eläkettä.
Työntekijällä voi olla esimies, joka antaa hänelle työtehtäviä ja valvoo niiden suorittamista.
Harmaa työvoima on sopimusten ulkopuolella työskentelevää työvoimaa.
Synonyymi työntekijöille on henkilöstö. Sanaan  on sidottu työelämään liittyvää lainsäädäntöä, kuten laki yhteistoiminnasta yrityksissä tai laki henkilöstön edustuksesta yrityksen hallinnossa. Henkilöstön lukumäärä on myös tärkeä yritystoiminnan mittari, joka yleensä ilmoitetaan yrityksen vuosikertomuksen yhteydessä muiden tunnuslukujen yhteydessä. Henkilöstön määrän voi mitata usealla eri tavalla. Yleisimmät tavat ovat NOE (Number Of Employees), joka kertoo työsuhteessa olevien henkilöiden lukumäärän ja FTE (Full Time Equivalent), joka kuvaa henkilöstön läsnäoloa henkilötyökuukausina tai -vuosina.
Torajat

Torajat on Etelä-Sulawesissa Indonesiassa asuva etninen ryhmä. Torajoita on noin 650 000. Enemmistö on kristittyjä, muslimeja on noin kuusi prosenttia. Torajat asuivat ennen 1900-lukua itsehallinnollisissa kylissä, joissa he harjoittivat animismia ja olivat verrattain eristäytyneitä ulkomaailmasta.
Historia

On esitetty, että torajat olisivat muuttaneet nykyisille asuinalueilleen Sulawesin saarelle jo 4 000 vuotta sitten. Heidän tiedetään pitäneen yllä yhteyksiä naapurikansoihinsa bugiseihin ja luwuihin 1500-luvulta lähtien. 1800-luvulla kaupankäynti torajojen ja pääsääntöisesti islamia harjoittaneiden rannikon asukkaiden välillä tiivistyi. Torajat myivät rannikolle orjia ja kahvia saaden vastaavasti aseita, suolaa ja tekstiilejä. Torajat asuttivat perinteisesti autonomisia vuoristokyliä, jotka saattoivat myös käydä sotaa keskenään. Saman poliittisen yksikön alaisuuteen he päätyivät vasta Alankomaiden levitettyä siirtomaa-alueitaan torajojen alueelle vuonna 1906. Vuonna 1913 torajojen keskuudessa alkoi työskennellä kalvinistisia lähetyssaarnaajia, jotka aiheuttivat huomattavia kulttuurisia ja sosiaalisia muutoksia torajojen keskuudessa. Joidenkin tutkijoiden mielestä vasta lähetyssaarnaajat saivat aikaan yhtenäisen toraja-identiteetin. Toisessa maailmansodassa Sulawesin miehitti Japani, ja sodan jälkeen vuonna 1949 alue julistettiin osaksi itsenäistynyttä Indonesiaa. Sittemmin torajojen asuttamasta Tana Torajan hallintoalueesta on tullut suosittu matkailukohde.
Kulttuuri

Historiallisesti torajat asuttivat eristäytyneitä vuoristokyliä, mutta alankomaalaiset siirtomaaisännät muuttivat monet niistä laaksoihin hallinnon helpottamiseksi. Tyypillisessä torajojen kylässä asuu noin 4 000 henkilöä. Kylä koostuu bambuista rakennetuista taloista, riisivarastoista ja yhteisöllisistä tiloista (tongkonan). Tongkonanilla on tärkeä merkitys torajojen kulttuurissa. Jokaisella niistä on oma nimensä ja historiansa. Sen historia liitetään sen perustaneeseen kahteen esi-isään, mieheen ja vaimoon. Kyseinen rakennus kuuluu edelleen heidän jälkeläisilleen. Samojen perustajien jälkeläisiä kutsutaan nimellä  pa'rapuan ja he kokoontuvat rakennuksessa esimerkiksi rituaalisiin menoihin. Sittemmin on rakennettu myös nykyaikaisempia rakennuksia ja monissa kylissä on oma kirkko ja lähistöllä koulu.
Suuri valtaosa Tara Torajan asukkaista harjoittaa elinkeinonaan maanviljelyä. Riisiä viljellään terasseilla ja se istutetaan sekä korjataan käsin. Torajat kasvattavat myös esimerkiksi maissia, chiliä, papuja, jamssia ja perunoita. Istuttamattomilta riisiviljelmiltä kerätään myös etanoita ja kaloja. Tavallisiin kotieläimiin lukeutuvat sika, kana ja vesipuhveli. Kotieläimiä uhrataan tietyissä rituaaleissa. 1960-luvulta lähtien maan vähyys on ajanut monet torajat etsimään töitä myös perinteisen kotiseutunsa ulkopuolelta.
Kristinusko on keskeinen osa torajojen identiteettiä ja vuonna 1983 yhteensä 81 prosenttia heistä oli kristittyjä. Vain 11 prosenttia harjoitti tuolloin perinteistä uskoa nimeltä  Aluk to Dolo. Vielä pienempi vähemmistö harjoitti islamia. Perinteisen uskon mukaan kuolleet matkaavat Puya-nimiseen paikkaan, joka sijaitsee jossakin torajojen asuinalueiden lounaispuolella. Jotta kuollut löytäisi sinne, hänen perheenjäsentensä on suoritettava usein kalliiksi tulevia rituaaleja. Jos sielu ei löydä paikkaansa, se muuttuu bombo-nimiseksi pahaksi hengeksi, joka saattaa uhata eläviä. Uskoon kuuluvat myös esimerkiksi uhrit esi-isille, jotka saattavat suojella näin eläviä.
Aiheesta muualla

Kuvia tai muita tiedostoja aiheesta Torajat Wikimedia Commonsissa
Torajasoturi keihäineen ja kilpineen valokuvassa.
Kolme tongkonania.
Torajapappi.
Torakkalampi (Pihtipudas, Kojola)

| Torakkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°32′51″N, 25°21′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskuoja:  oja Rimminpuroon 
Järvinumero:  14.489.1.002
Mittaustietoja
Pinnankorkeus:  116,5 m  
Pituus:  140 m  
Leveys:  90 m  
Rantaviiva:  0,62 km  
Pinta-ala:  1,561 ha  
Tilavuus:  0.000019 km³ 
Keskisyvyys:  1,21 m  
Suurin syvyys:  2 m  
Saaria:  ei saaria 
 fiTorakkalampi 
Torakkalampi  on Keski-Suomessa Pihtiputaalla  Kojolan lähellä sijaitseva lampi.
Maantietoa

Lampi on 140 metriä pitkä, 90 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Lammen tilavuudeksi on saatu 18 900 kuutiometriä. Sen keskisyvyys on 1,2 metriä ja suurin syvyys on 2,0 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Pajujoen valuma-alueeseen (14.489) se kuuluu. Lammen vedenpinnan korkeus on 116,5 metriä mpy.
To Your Eternity

| To Your Eternity |
| --- | --- |
不滅のあなたへ   ('To Your Eternity')
Genre: fantasia, seikkailu, yliluonnollinen, draama 
Manga
Tekijä: Yoshitoki Ooima
Julkaisija: Shounen Magazine, Kodansha
Sarjajulkaisulehti: Shounen Magazine
Ensimmäinen painatus: 9.1.2016 –
Kirjojen lukumäärä: 13 (suomeksi 0) 
TV-anime: To Your Eternity
Ohjaaja: Masahiko Murata
Studio: Brain's Base
Lähetyskanavat: NHK Enterprises, Crunchyroll
Alkuperäinen lähetyskierros: 12.4.2020 –
Jaksojen määrä: 20- 
To Your Eternity (jap. 不滅のあなたへ, Fumetsu no Anata e) on Yoshitoki Ōiman luoma mangasarja, josta on tehty myös animesarja. Sarjan tarina kertoo kuolemattomasta "Fushiksi" kutsutusta olennosta, jonka päämäärä on kerätä tietoa maapallon elämästä. Fushi on tarinan alussa pelkkä pienikokoinen eloton helmi, mutta Fushilla on kyky muuttua asioiksi joista "se" saa kerättyä tarpeeksi tietoa. Eräänä päivänä Fushi muuttuu sattumoisin kuoleeksi suden raadoksi ja täten hän saa aivojen myötä tietoisuuden jonka avulla hän "herää henkiin". Sarja seuraa Fushin matkoja hänen tutkiessaan maapalloa, sekä Fushin taisteluita niinkutsuttuja "knokker" hirviöitä vastaan. Sarjan edetessä Fushi saa itselleen lukuisia eri muotoja kuolleista eläimistä, sekä ihmisistä.
Manga

Japanilainen Shounen Magazine lehti alkoi julkaista Yoshitoki Ooiman luomaa To Your Eternity mangasarjaa 9.11.2016 lähtien. Myöhemmin Kodansha kirjankustantamo alkoi julkaista sarjaa erillisinä mangapanoksina englannin kielellä. Tämän lisäksi manga on luettavissa suoraan netissä Crunchyroll suoratoistopalvelussa, sekä Amazonin Kindle palvelusta.
Anime

Animaatiostudio Brain's Base toteutti mangaan pohjautuen animesarjan, jonka ensimmäinen jakso julkaistiin 12.4.2020. Animen japanilaisesta TV levityksestä vastaa NHK Enterprises.
Japanin ulkopuolisesta levityksestä vastaa Crunchyroll suoratoistopalvelu, josta anime on nähtävillä maailmanlaajuisesti.
Jaksoja on tarkoitus julkaista aluksi 20 kappaletta, ellei sopimusta toisesta tuotantokaudesta tehdä myöhemmin.
Toshihiko Koga

| Mitalit> Maa:   Japani.Miesten judo. Olympialaiset  | Mitalit> Maa:   Japani.Miesten judo. Olympialaiset  | Mitalit> Maa:   Japani.Miesten judo. Olympialaiset  | Maa:   Japani> Miesten judo. |
| --- | --- | --- | --- |
|  Kultaa | Barcelona 1992 | 71 kg |  |
|  Hopeaa | Atlanta 1996 | 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Belgrad 1989 | 71 kg |  |
|  Kultaa | Barcelona 1991 | 71 kg |  |
|  Kultaa | Chiba 1995 | 78 kg |  |
|  Pronssia | Essen 1987 | 71 kg |  |
Toshihiko Koga (jap. 古賀 稔彦, Koga Toshihiko, 21. marraskuuta 1967 Sagan prefektuuri – 24. maaliskuuta 2021 Kawasaki, Kanagawan prefektuuri) oli japanilainen judoka, olympiavoittaja ja maailmanmestari.
Pääasiassa 71 ja 78 kilogramman painoluokissa kilpaillut Koga voitti jalkansa loukanneena olympiakultaa Barcelonassa 1992 ja saavutti olympiahopeaa Atlantassa 1996 kultamitalin mentyä ranskalaiselle Djamel Bouras’lle. Koga kilpaili myös Soulin kesäolympialaisissa 1988. Maailmanmestaruuden Koga voitti vuosina 1989, 1991 ja 1995, ja vuonna 1987 hän saavutti MM-pronssia. Kilpauransa jälkeen Koga valmensi okayamalaista yliopistojoukkuetta ja Japanin naisten maajoukkuetta, joka menestyi muun muassa Ayumi Tanimoton voitettua olympiakultaa Ateenassa 2004. Koga sairasti syöpää ja kuoli kotonaan Kawasakissa 53-vuotiaana 24. maaliskuuta 2021.
Aiheesta muualla

Toshihiko Koga Kansainvälinen olympiakomitea. (englanniksi)
Tulon nollasääntö

Tulon nollasääntö on matematiikassa teoreema, jonka mukaan kertolaskun tulo on 0, jos ja vain jos jokin tulon tekijöistä on 0.
Todistus

Todistetaan väite tekemällä vastaoletus. Olkoot  a_{1},a_{2},\ldots ,a_{n} nollasta eroavia reaalilukuja. Tutkitaan yhtälöä
a_{1}a_{2}\cdots a_{n}=0
Koska on yleisesti voimassa, että  {\frac {0}{a_{i}}}=0,a_{i}\neq 0, niin voidaan yllä olevaa yhtälöä jakaa puolittain tulon tekijöillä. Kun yhtälö jaetaan luvulla  a_{1}a_{2}\cdots a_{n-1}, päädytään yhtälöön
a_{n}=0\!
mikä on ristiriita alkuperäisen oletuksen kanssa. Täten vastaväite on epätosi ja väite tosi.  \square
Esimerkkejä

Tulon nollasääntöä käyttäen voidaan ratkaista seuraava yhtälö:
3x+4x^{2}=0
x(3+4x)=0
x=0 tai  3+4x=0
4x=-3
x=-{\frac {3}{4}}
Yhtälö  3x+4x^{2}=0 siis toteutuu, kun  x=0 tai  x=-{\frac {3}{4}}.
Tuomas Toivainen

| Tuomas Toivainen> Henkilötiedot |
| --- | --- |
Syntynyt: 11. huhtikuuta 1998 (ikä 26) Rovaniemi
Ammatti:  käsikirjoittaja, ohjaaja, animaattori, ääninäyttelijä
Näyttelijä
Aktiivisena:  2015–
Aiheesta muualla
tarinapaja.net
IMDb 
Elonet
Tuomas Toivainen (s. 11. huhtikuuta 1998 Rovaniemi) on suomalainen käsikirjoittaja, ohjaaja, ääninäyttelijä ja itseoppinut animaattori.
Toivainen on käsikirjoittanut ja ohjannut Yle TV2:lla ja Yle Areenassa esitettävän animaatiosarjan Hullu – hullumpi – yläaste sekä Yle Areenassa olevan sarjan Näin tehtiin Hullu – hullumpi – yläaste. Yle Areenassa on esitetty myös Toivaisen animaatioelokuva Karin enkelit, joka on Hullu – hullumpi – yläasteen eräänlainen esiaste.
Toivainen oli Talent Suomi -kisan semifinalisti vuonna 2012. Vuonna 2013 hän voitti yhdessä Mikael ja Joel Mannisen kanssa Yle Areenan viikon sketsikilpailun yleisöäänestyksen ja vuonna 2014 Pasila 2.5 – The Spin-Offin hahmopiirustuskilpailun. Toivainen on palkittu vuonna 2015 Rovaniemen kaupungin kulttuuritekopalkinnolla ja vuonna 2016 Koura-palkinnolla vuoden 2015 parhaasta lasten- ja nuortenohjelmasta Hullu – hullumpi – yläaste. Hullu – hullumpi – yläaste on ollut myös ehdolla vuosien 2015 ja 2018 parhaaksi lasten- ja nuortenohjelmaksi Kultainen Venla -kilpailussa.
Toivainen on tehnyt vuonna 2017 Kirjastokaistalle 8-osaisen YouTube -animaation Kallen ja Keijon kirjastoluokat.
Toivanen toimii itse perustamansa Tarinapaja Oy:n toimitusjohtajana.
Aiheesta muualla

Tuomas Toivainen Internet Movie Databasessa. (englanniksi)
Tarinapaja
Yle Areena: Hullu - hullumpi - yläaste
Tom Gustafsson

| Tom Gustafsson> Henkilötiedot |
| --- | --- |
Koko nimi:  Tom Sebastian Gustafsson
Syntynyt: 7. lokakuuta 1976 (ikä 48) Turku, Suomi
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  201 cm
Paino:  105 kg
Pelaajaura
Yliopistojoukkueet
1997–1998:   Buffalon yliopisto
Seurajoukkueet
1993–1997 1998–1999 1999–2005 2008:   Namika Lahti  BK Klosterneuburg  Namika Lahti  Namika Lahti
Maajoukkueet
1997–2002:   Suomi
Ottelut (pisteet):  14 (37)
Tom Gustafsson (s. 7. lokakuuta 1976 Turku) on suomalainen uransa lopettanut koripalloilija.
Ura

Gustafsson aloitti pääsarjakoripallon vuonna 1993 Lahden NMKY:n paidassa. Suomesta hän siirtyi pelaamaan yliopistokoripalloa Buffalon yliopistoon, josta hän jatkoi yhden kauden jälkeen itävaltalaiseen BK Klosterneuburgiin. Gustafsson palasi kotimaahan vuonna 1999 ja pelasi loppu-uransa aina vuoteen 2005 asti Namika Lahdessa. Vuonna 2008 hän teki paluun kahdeksan ottelun ajaksi pääsarjatasolle Lahden paidassa.
Yksityiselämä

Gustafsson on ollut vuodesta 2012 naimisissa hiihtäjä Aino-Kaisa Saarisen kanssa. Heillä on kaksi lasta.
Aiheesta muualla

Suomen Koripalloliitto
| 0 | 1 | 2 |
| --- | --- | --- |
| Edeltäjä: Markus Hemdahl | Korisliigan vuoden puolustuspelaaja 2003–2004 | Seuraaja: Juha Sten |
Tyyne Ahlroth

Tyyne Aurora Ahlroth, o.s. Henriksson (10. maaliskuuta 1892 – 28. helmikuuta 1982) oli suomalainen yksityisetsivä. Hän oli Suomen ensimmäinen naispuolinen etsivätoimiston omistaja.
Turusta kotoisin ollut Tyyne Ahlroth kävi Turun tyttökoulua. Hänen kotinsa oli ankaran uskonnollinen ja hän karkasi kotoaan jo 16-vuotiaana. Hän oppi kieliä matkustettuaan jo nuorena ulkomaille lastenopettajana ja seuralaisena.
Kieltolain vuosina Ahlroth oli kassanhoitajana eräässä helsinkiläisessä hotellissa mutta ryhtyi sitten tarjoiljaksi parempien ansioiden vuoksi. Kun hotelli suljettiin alkoholirikkomusten vuoksi pidemmäksi aikaa Ahlroth näki miten jutun kuulusteluja hoidettiin ja miten hotellin työntekijät esiintyivät todistajina jutussa ja tämä sai hänet kiinnostumaan rikosasioista. Ahlroth palveli sittemmin ulkomaisissa matkustajalaivoissa eri toimissa ja hän onnistui ensimmäisenä merkittävänä juttunaan paljastamaan laivassa väärennetyillä passeilla matkustaneet kaksi miestä, jotka olivat syyllistyneet Berliinissä radiumvarkauteen.  Hän oli sitten Atlantin yli liikennöineissä matkustajalaivoissa tulkkina, siirtolaispoliisina ja eräällä tanskalaiselle laivalla sairaanhoitajanakin. Hän oli yhteistyössä laivojen etsivien kanssa ja pääsi myös erään jutun selvityksen yhteydessä tutustumaan New Yorkin poliisin toimintaan.
Suomeen palattuaan Ahlroth oli aluksi työssä Eero Enbergin etsivätoimistossa ja 1930-luvun alussa hän perusti Helsinkiin oman etsivätoimistonsa. Ahlroth selvitteli muun muassa lapsia ja nuoria koskeneita jututja, aviopuolisoiden selkkauksia, siveellisyysrikoksia, huumausaineiden kauppaa, varkauksia, varakkaiden rouvien kleptomaniajuttuja, kavalluksia ja kiristysjuttuja. Uransa mielenkiintoisimpana juttuna hän piti Turussa tapahtunutta Margit Niinisen juttua, jota hän selvitteli ollessaan työssä Enbergin toimistossa.
Ahlrothin mielestä nainen tekee rikoksen toisella tavalla kuin mies ja sen vuoksi nainen voi saada selville toisen naisen tekemän rikoksen helpommin kuin mies. Kuulusteluissa nainen toimi Ahlrothin mukaan tunnollisemmin eikä vain pyri pelkästään saamaan rikolliselta tunnstusta vaan myös selvittämään rikoksen vaikuttimet ja mahdollisesti ehkäisemään rikoksen uusimisen. Ahlrothin mukaan ikävintä poliisitoimessa on se, että joutuu raoittamaan todellisuutta peittävää verhoa ja katsomaan ihmisiä sellaisina kuin he todellisuudessa ovat. Hän katsoi että etsivä ei saa olla tunneihminen, sillä tunteilla ei tee työssä yhtään mitään, mutta siitä huolimatta pitää koettaa löytää valoisia puolia pimeissäkin asioissa.
Aiheesta muualla

Yksityisetsivä Tyyne Ahlroth työpöytänsä ääressä helmikuussa 1934, Museovirasto, Historian kuvakokoelma, Valokuvaamo Pietisen kokoelma (Finna)
Tyyne Böök

| Tyyne Böök |
| --- | --- |
 Tyyne Böök vuonna 1962.
Henkilötiedot
Syntynyt: 21. maaliskuuta 1884 Helsinki
Kuollut: 11. kesäkuuta 1968 (84 vuotta) Helsinki
Ammatti:  valokuvaaja
Tyyne Ellen Böök (21. maaliskuuta 1884 Helsinki – 11. kesäkuuta 1968 Helsinki) oli suomalainen valokuvaaja.
Böök kasvoi viisilapsisessa yksinhuoltajaperheessä, kun hänen isänsä oli lähtenyt siirtolaiseksi Pohjois-Amerikkaan. Böök kiinnostui valokuvauksesta teini-ikäisenä työskennellessään helsinkiläisen K. E. Ståhlbergin valokuvaamossa. Samalla hän tutustui ateljeekuvaaja Frans Engströmiin, joka pian avasi puolisonsa kanssa valokuvaamon Imatralle. Vuosisadan vaihteessa Böök työskenteli parin vuoden ajan Engströmin valokuvaamossa, kunnes palasi Helsinkiin ja sai työpaikan Ernst Ovesénin ateljeesta. Vuonna 1913 hän perusti oman valokuvaamon Siltasaaren työläiskaupunginosaan Helsingin työväentalon naapuriin.
Böök otti tunnetuimmat valokuvansa huhtikuussa 1918 Helsingin taistelun aikana, jolloin hän kuvasi muun muassa sodan aiheuttamia tuhoja sekä punaisten antautumista kaupungin miehittäneille saksalaisille. Böökin ja Elsa Sillmanin sotakuvia oli esillä Suomen valokuvataiteen museon näyttelyssä vuonna 2018.
Böök luopui valokuvaajan ammatista 1920-luvulla, jonka jälkeen hän piti muun muassa alusasuliikettä Helsingin keskustassa ja omisti Hanasaaressa toimineen Helsingin Vene- ja Moottoripaja -nimisen yrityksen yhdessä sisarensa Hilja Böökin (1882–1933) kanssa. 1940-luvun lopulla hän asui Ruotsissa.
Böök kuului Suomen Valokuvaajain Liiton johtokuntaan ja järjesti valokuvauskursseja ystävänsä Tyyne Savian kanssa. Böök oli myös Suomen Teosofisen Seuran jäsen.
Aiheesta muualla

Kuvia tai muita tiedostoja aiheesta Tyyne Böök Wikimedia Commonsissa
To Travel for Evermore

| To Travel for Evermore Wuthering Heights |
| --- | --- | --- |

Studioalbumin tiedot
 Julkaistu: 2002
 Tuottaja(t): Tommy Hansen
 Tyylilaji: power metal, progressiivinen metalli
 Kesto: 61.04
 Levy-yhtiö: Sensory
Wuthering Heightsin muut julkaisut
| Within 1999 | To Travel for Evermore 2002 | Far from the Madding Crowd 2004 |
To Travel for Evermore tanskalaisen Wuthering Heights -metalliyhtyeen toinen studioalbumi vuodelta 2002.
Kappaleet

Behind Tearstained Ice – 2.15 (Instrumentaali)
The Nevershining Stones – 6.25
Dancer in the Light – 5.31
Lost Realms – 8.28
Battle of the Seasons – 8.48 (Instrumentaali)
A Sinner's Confession – 9.47
See Tomorrow Shine – 5.13
Through Within to Beyond – 6.52
River Oblivion – 3.54
When the Jester Cries (Japanin bonusraita)